Sambært føroysku fótbóltsvenjarunum er Hørður Askham besti spælarin í føroysku unglingadeildini Fótbóltsvenjarafelagið hevði í farnu viku aðalfund, og ein av tættunum í hesum var at kjósa bestu spælararnar og venjararnar. Í unglingadeildini varð tað ein av okkara spælarum, sum fekk heiðurin sum besti spælarin. Hørður Askham hevur í ár verið ein týðandi partur av unglingaliðnum, sum vann steypakappingina og sum eisini vann silvurmerkini í landskappingini. Hartil hevur Hørður í seinnu kappingarhálvu verið útleigaður til 07 Vestur, har hann hevur fingið nógva spælitíð og sýnt gott fótbóltsspæl. Tað var Oddbjørn Joensen, U19-landsliðsvenjari, sum handaði Hørður prógvið fyri heiðurin, og hann hevði bara góð orð at bera spælaranum. -Sum U19 landsliðsvenjari havi eg sæð nógvar dystir hjá unglingum í ár. Hørður hevur altíð verið eyðsýndur og mangan verið millum teir bestu. -Tú hevur fjølbroyttar dygdir og eg meti at tú hevur møguelikan at menna teg víðari, segði Oddbjørn áðrenn hann handaði 18 ára gamla U19 leikaranum steypið.